My Afrikaanse goed : Ek wens jou 'n rooi-tekkie dag!
Ek wens jou 'n rooi-tekkie dag!
Ek het 'n regte probleem om tekkies te vind waarvan ek hou met die gevolg dat, wanneer ek wel iets vind, ek sommer ses pare koop in al die kleure! Die probleem is gewoonlik dat óf die sole is te dik wat jou laat voel jy loop op "wedges", óf die tone krul op, óf hulle het liggies wat flits as jy loop óf hulle kom te hoog, tot amper by die enkel, óf hulle is in die helderste kleure van pers en lemmetjiegroen! Ek hou van plein, eenvoudige tekkies, verkieslik wit en nie met "stars and stripes" langs die kante nie.
Die paar wat ek hier bo geskets het is een van my gunsteling pare - eenvoudig, seildoek met veters. Ek het hulle in wit, rooi, donkerblou en swart. En ja, hulle is so skoon soos in die skets, ek haat vuil tekkies!
Variasies van rooi
• Skarlaken - 'n rooi wat na rooi-oranje neig, en geen blou bevat nie.
• Vermiljoen - 'n vurige rooi wat na effe meer na rooi-oranje neig as skarlaken, en wat van sinnaber, die kunsmatige rooi kwiksulfide was as pigment gebruik word, voorberei word.
• Karmosyn - 'n rooi wat geen geel bevat nie, en na rooi-violet neig.
• Venesiaanse Rooi (ook bekend as Indiese Rooi en Indiaanse Rooi) - 'n bruinerige rooi wat van ystersulfied voorberei word.
• Brandweerwarooi - 'n helderrooi wat gereeld op noodvoertuie gebruik word.
Rooi is darem maar mooi! Dis 'n kleur vol passie, wat liefde aandui en en wanneer jy rooi dra, sprankel jy sommer!
(foto vanaf 'Beeld')
(Meeste foto's vanaf WikiCommons)
Labels: afrikaans, afrikaanse blog, ek wens jou 'n rooi-tekke dag, gedagtes, mooi dag, rooi, skoene, tekkies
Droom Groot in die Nuwe jaar! 2015